דל קרי

וורדל סטפן "דל" קרי האב (באנגלית: Wardell Stephen "Dell" Curry I; נולד ב-25 ביוני 1964) הוא כדורסלן עבר אמריקאי ששיחק במשך 16 עונות בליגת ה-NBA בעמדת הקלע. מדורג במקום הראשון בתולדות קבוצת שארלוט הורנטס במספר משחקים (701), ובמקום השני במספר הנקודות (9,839), והשלשות (929) שקלע. ממוצעיו לאורך הקריירה עומדים על 11.7 נקודות, 2.4 ריבאונדים ו-1.8 אסיסטים למשחק. אביהם של שחקני ה-NBA סת' וסטפן קרי.

תיכונים ומכללות
קרי נולד בעיר הריסונבורג שבווירג'יניה, והוביל את קבוצת התיכון בה למד לאליפות התיכונים של וירג'יניה הן בכדורסל והן בבייסבול. בעונת 1981/1982, האחרונה של קרי בתיכון, נבחר להשתתף במשחק ה"". הודות להצטיינותו כמגיש (Pitcher) בבייסבול, נבחר על ידי קבוצת ה-MLB טקסס ריינג'רס בדראפט 1982.

בתקופת המכללות למד בווירג'יניה טק ושיחק בקבוצת הכדורסל שלה במשך 4 שנים, במהלכן העמיד ממוצעים של 19.0 נקודות למשחק. בעונתו האחרונה, 1985/1986, קלע 24.1 נקודות בממוצע למשחק וזכה בתואר השחקן המצטיין של "מחוז מטרו". בתקופתו של קרי משחקי ליגת המכללות לא כללו קשת שלוש, כך שיכולת הקליעה מרחוק בה ניחן לא באה לידי ביטוי במלואה. את קריירת המכללות שלו סיים קרי כחוטף המוביל בתולדות וירג'יניה טק עם 295 חטיפות, ובמקום השני בטבלת הקלעים עם 2,389 נקודות. בסיום לימודיו נבחר קרי בשנית בדראפט ה-MLB, הפעם על ידי קבוצת בולטימור אוריולס, אך בחר להמשיך בקריירת כדורסל.

בשנת 1986 העלתה אוניברסיטת וירג'יניה טק את גופייתו של קרי, עם המספר 30, לתקרת אולם הכדורסל של הקבוצה.

קריירה מקצועית
קרי נבחר על ידי יוטה ג'אז בבחירה ה-15 בדראפט ה-NBA לשנת 1986. בעונתו היחידה ביוטה קלע 4.9 נקודות למשחק, ובסיומה נשלח בטרייד לקליבלנד קאבלירס, יחד עם קנט בנסון, בתמורה לדריל דוקינס. בעונת  שיפר את תפוקתו תחת המאמן לני וילקינס ל-10.0 נקודות למשחק, כמחליפו של הקלע רון הארפר. לפני עונת  נבחר על ידי שארלוט הורנטס כבחירתה הראשונה בדראפט ההרחבה של שנת 1988, ובכך היה למעשה שחקנה הראשון של הקבוצה אי פעם. קרי שיחק עבור ההורנטס ב-10 העונות הבאות, עד , בעיקר כשחקן ספסל המתמחה בקליעת שלשות. בתקופה זו היה אחד משחקני הספסל הבולטים בליגה, ובעונת  אף זכה בפרס השחקן השישי של העונה לאחר שקלע 16.3 נקודות בממוצע למשחק. נכון לשנת 2018, מדורג קרי במקום השני בתולדות ההורנטס בנקודות (9,839) ושלשות (929), ובמקום הראשון במשחקים (701), סלי שדה (3,951) ועבירות (1,357).

במהלך עונת  חתם במילווקי באקס עד סיום העונה, ובשלוש העונות הבאות שיחק עבור טורונטו ראפטורס כמחליפו של וינס קרטר. בתום עונת  הודיע על פרישה ממשחק, בגיל 37. לאורך הקריירה עברה קבוצתו של קרי סיבוב פלייאוף פעמיים בלבד - ההורנטס בעונת  והראפטורס בעונת . בעת פרישתו היה הקלע המוביל בתולדות שארלוט הורנטס, וכן דורג במקום העשירי בטבלת קלעי השלשות ב-NBA, עם 1,245 בסך הכול.

קישורים חיצוניים

הערות שוליים

פרשני כדורסל אמריקאים
כדורסלני יוטה ג'אז
כדורסלני קליבלנד קאבלירס
כדורסלני שארלוט הורנטס
כדורסלני מילווקי באקס
כדורסלני טורונטו ראפטורס
כדורסלני וירג'יניה טק
כדורסלנים אפרו-אמריקאים
כדורסלנים אמריקאים
בחירות דראפט של יוטה ג'אז
וירג'יניה: כדורסלנים
אמריקאים שנולדו ב-1964